OpenLLM-France/wikimedia huggingface dataset:
# European Family Business

European Family Business és una organització privada europea sense ànim de lucre creada el 1999 que actua com a federació d'associacions nacionals que representen empreses familiars a llarg termini, incloses les petites, mitjanes i grans empreses.
Les empreses familiars donen feina a més d'un 40% dels treballadors de la Unió Europea, si no es té en compte el sector públic.

## Membres

* Alemanya: Die Familienunternehmer
* Andorra: Empresa Familiar Andorrana
* Bèlgica: FBN Belgium
* Bulgària: FBN Bulgaria
* Espanya: Institut de l'Empresa Familiar
* Estònia: Estonian Family Entrepreneurs Association
* Finlàndia: Perheyritysten liitto
* França: FBN France i Mouvement Des Entreprises de Taille Intermédiaire
* Itàlia: The Italian Association of Family Businesses (AIdAF)
* Malta: Family Business Office Malta
* Països Baixos: FBNed
* Portugal: Associação das Empresas Familiares
* Regne Unit: Institute for Family Business
* Romania: FBN Romania
* Altres: Les Henokiens

## Referències

* ↑ «Family business» (en anglès). [Consulta: 7 octubre 2023].
* ↑ «European Family Business Barometer: Embracing Innovation (Seventh Edition) - KPMG Global» (en anglès americà), 09-06-2022. [Consulta: 7 octubre 2023].
* ↑ «European Journal of Family Business». [Consulta: 7 octubre 2023].
# Partula martensiana

Partula martensiana és una espècie de gastròpode eupulmonat terrestre de la família Partulidae.

## Hàbitat

És terrestre.

## Distribució geogràfica

És un endemisme de la Micronèsia.

## Referències

* ↑ IUCN (anglès)
* ↑ Encyclopedia of Life (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.

## Enllaços externs

* uBio (anglès)
# Kolomna

Kolomna - Коломна (rus) - és una ciutat de l'óblast de Moscou, a la Federació Russa. És el centre administratiu del districte que porta el seu mateix nom, i està situada a 102 km al sud-est de Moscou, la capital. Va ser fundada l'any 1177.
# Eficiència fotosintètica

L' eficiència fotosintètica és la fracció de l'energia de la llum convertida en energia química durant la fotosíntesi en les plantes o les algues. La fotosíntesi es pot descriure mitjançant la reacció química simplificada
    6H₂O + 6CO₂ + energia → C₆H₁₂O₆ + 6O₂
on C₆H₁₂O₆ és la glucosa (la qual subseqüentment és transformada en altres sucres, cel·lulosa, lignina i altres).
El valor de l'eficiència fotosintètica depèn de com es defineixi l'energia de la llum depèn de si només es té en compte la llum que s'absorbeix, i de quin tipus de llum es fa servir. Calen vuit (o potser 10 o més)fotons per utilitzar una molècula de CO₂.
L'Energia lliure de Gibbs per convertir un mol de CO₂ a glucosa és 114 kcal, mentre que vuit mols de fotons de longitud d'ona 600 nm contenen 381 kcal, proporcionant una eficiència nominal de del 30%. Tanmateix, la fotosíntesi pot ocórrer fins a la longitud d'ona de 720 nm i per sota de longitud d'ona per sota de 680 nm per mantenir el Fotosistema II operatiu. L'eficiència teòrica màxima, en la llum solar real, és de l'11%. En la pràctica, tanmateix (per la reflexió, respiració i d'altres)l'eficiència total és del 3 al 6% de la radiació solar total.
Si la fotosíntesi és ineficient, l'excés d'energia lumínica ha de ser dissipat per evitar danys en l'aparell fotosintètic. Aquesta energia pot ser dissipada com calor, o emessa com fluorescència de la clorofil·la

## Eficiències típiques
### Plantes

Eficiència llum solar-biomassa
| Planta | Eficiència |
| Plantes, típica | 0.1% 0.2–2% |
| Típica en plantes de conreu | 1–2% |

### Algues i altres organismes unicel·lulars

D'un estudi de l'any 2010 per la Universitat de Maryland, les Cyanobacteria fotosintetitzadores han mostrat ser espècies significatives en el cicle del carboni, aconseguint el 20–30% de la productivitat terrestre amb una taxa de conversió de ~450 TW.

## Referències

* 1 2 Renewable biological systems for unsustainable energy production. FAO Agricultural Services Bulletins (1997).
* ↑ Lubert Stryer. Biochemistry. 2nd, 1981, p. 448. ISBN 0-7167-1226-1.
* 1 2 Govindjee, What is photosynthesis?
* ↑ The Green Solar Collector; converting sunlight into algal biomass Wageningen University project (2005—2008)
* ↑ «Light-Dependent Electrogenic Activity of Cyanobacteria». PLoS ONE, vol. 5, 5, 2010, pàg. e10821. DOI: 10.1371/journal.pone.0010821. PMC: 2876029. PMID: 20520829.
# Sant Feliu de Lladó

Sant Feliu de Lladó és una església del municipi de Lladó (Alt Empordà) inclosa en l'Inventari del Patrimoni Arquitectònic de Catalunya.

## Descripció

L'església de Sant Feliu es troba a cent metres del nucli antic del poble. L'actual temple és d'una sola nau, amb capelles laterals, transsepte i capçalera carrada a l'exterior i poligomnal en l'interior. A la façana hi ha la porta rectangular feta amb grans pedres ben tallades i decorada molt simplement amb motllures. Més amunt s'obre un rosetó. El contorn superior del mur és corbat. A l'esquerra de la façana es dreça el campanar de planta quadrada i té un cos superior de vuit arcades apuntades. Acaba amb una terrassa. Una torre quadrada molt més baixa 3es troba a l'altre costat de la façana, és rematada per un teulat a quatre vents. Les voltes de la nau, les capelles i les capçaleres són de llunetes.

## Història

La primera notícia documentada data de l'any 1017, tot i que existia abans l'any 1109 Sant Feliu fou donat al priorat de Santa Maria.
L'edifici que es pot veure el feu construir el prior domàs Verdaguer.
Al segle xviii. Sabem per un carreu gravat que la nova església es començà l'any 1758. la inscripció diu així "INCEPTUM SECTO KALEN, APRIL MDCCLVIII", l'any 1761. les obres ja deurien haver acabat perquè aquesta data està inscrita en la façana flanquejant la porta.

## Referències

* 1 2 3 4 «Església de Sant Feliu de Lladó». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Zhang Binglin

Zhang Binglin (xinès simplificat: 章太炎; xinès tradicional: 章炳麟; en pinyin: Zhāng Bǐnglín), també conegut com a Zhang Taiyan fou un destacat filòleg xinès, periodista, crític literari i activista republicà antimanxú que va néixer el 25 de desembre de 1868 a Yuhang (Hangzhou), província de Zhejiang i mort el 14 de juny de 1936 a Suzhou, província de Jiangsu,

## Biografia

En la família de Zhang Binglin hi va haver diversos intel·lectuals i erudits. Als 23 anys va ser alumne del filòleg Yu Yue, estudiant els clàssics amb profunditat, va esdevenir un expert en Confuci. Va treballar com a professor a les universitats de Suzhou i de Beijing abans i després de la seva estada al Japó, on va fer contactes amb els cercles republicans. Pels seus escrits polítics i per la manera d'expressar-se sense embuts va ser arrestat tant sota la dinastia Qing com en els anys de Yuan Shikai. Donada la seva influència en la joventut intel·lectual xinesa (va ser un introductor de les idees occidentals al seu país, en especial, l'evolucionisme), la República Popular de la Xina va reconèixer la importància de la figura de Zhang als anys 50 del segle passat.

## Referències

* ↑ Universitat de Nantes
* http://www.caphi.univ-nantes.fr/IMG/pdf/Zhang_Binglin_article_fev_2014_2e_version.pdf

## Bibliografia

* Pioneer of the Chinese Revolution: Zhang Binglin and Confucianism de Shimada Kenji. Stanford University Press. California. ISBN 9780804766647.
* Zhongguo yuwenxue yanjiu de Zhang Binglin. Taipei: Zhonghusashuju, 1956.

## Enllaços externs

* http://www.caphi.univ-nantes.fr/IMG/pdf/Zhang_Binglin_article_fev_2014_2e_version.pdf
* http://history.cultural-china.com/en/50History7314.html Arxivat 2016-03-03 a Wayback Machine.
* Enllaç a la tesi doctoral del Prof. Dr. Ferran Berenguer sobre l'anarquisme budista de Zhang Binglin.
# Llista de terratrèmols de l'Azerbaidjan

El que segueix és una llista de terratrèmols ocorreguts a l'Azerbaidjan o les seves proximitats. Estan presents en aquesta llista els terratrèmols de magnitud superior a 5.
| Data | Hora (UTC+04:00) | Localització | Latitud | Longitud | Morts | Magnitud | Descripció |
| 427 | | | 40.5 | 46.5 | Desconegut | 6.7 | Poca informació disponible sobre aquest esdeveniment, tret que el dany va ser sever. |
| 906 | | Qivrak, Districte de Kangarli | 39.78 | 44.88 | Desconegut | 6.2 | |
| 30 de setembre de 1139 | Nit | Gandja | 40.40 | 46.23 | Desconegut | 6.3 | |
| 25 de novembre de 1667 | | Shamakhi | 40.60 | 48.60 | 80,000 | 6.9 | Els terratrèmols van durar tres mesos, es van arruïnar edificis de tota mena, els danys a les carreteres van ser tan greus que es van haver de desviar les caravanes. |
| 4 de gener de 1669 | | Shamakhi | 40.60 | 48.60 | 7,000 | 5.7 | |
| 9 d'agost de 1828 | 16:00 | Shamakhi | 40.70 | 48.40 | Desconegut | 5.7 | |
| 2 de gener de 1842 | 22:00 | Bakú | 40.5 | 50.0 | Desconegut | 4.3–5.0 | |
| 11 de juny de 1859 | 13:00 | Shamakhi | 40.70 | 48.50 | 100 | 5.9 | |
| 28 de gener de 1872 | 07:00 | Shamakhi | 40.60 | 48.70 | Desconegut | 5.7 | |
| 13 de febrer de 1902 | 09:39:30 | Shamakhi | 40.70 | 48.60 | 86 | 6.9 | |
| 27 d'abril de 1931 | 16:50:45 | Zangezur | 39.40 | 46.00 | 390-2,890 | 6.4 | |
| 4 de juny de 1999 | 09:12:50 | Agdas, Ujar, Agdas | 40.802 | 47.448 | 1 | 5.4 | |
| 25 de novembre de 2000 | 18:09:11.4 | Bakú | 40.245 | 49.946 | 31 | 6.8 | |
| 7 de maig de 2012 | 09:40 | Districte de Zaqatala | 41.541 | 46.766 | 0 | 5.6 | El terratrèmol va fer malbé greument 20 edificis residencials, va esfondrar parcialment el poliesportiu d'una escola i va ferir 15 persones. També es va sentir a prop de Rússia i Geòrgia. |

## Referències

* 1 2 3 4 5 6 7 8 9 NGDC. «Significant Earthquakes where Primary Magnitude >= 5 and Country = AZERBAIJAN» (en anglès). [Consulta: 23 juliol 2010].
* ↑ CFTI. «Catalogue of strong earthquakes in Italy 461 B.C. - 1997 and Mediterranean area 760 B.C. - 1500» (en anglès). Arxivat de l'original el 2015-02-07. [Consulta: 23 juliol 2010].
* ↑ CFTI. «Catalogue of strong earthquakes in Italy 461 B.C. - 1997 and Mediterranean area 760 B.C. - 1500» (en anglès). Arxivat de l'original el 2015-02-07. [Consulta: 23 juliol 2010].
* ↑ NGDC. «Comments for the Significant Earthquake» (en anglès). [Consulta: 7 maig 2012].
* ↑ Utsu, T.R.. «A List of Deadly Earthquakes in the World: 1500-2000». A: International Handbook of Earthquake & Engineering Seismology (en anglès). First. Academic Press, 2002, p. 705. ISBN 978-0124406520.
* ↑ «Moderate earthquake jolts northwest Azerbaijan, injuring 15» (en anglès). BNO News, 07-05-2012. Arxivat de l'original el 18 de gener de 2013. [Consulta: 7 maig 2012].
# Gorga (desambiguació)

«Gorga» té aquests significats:
* Gorga (Comtat), una població del País Valencià situada a la comarca del Comtat, província d'Alacant.
* Gorga (Itàlia), un municipi italià, situat a la regió de Laci i a la província de Roma.
# Partula thetis

Partula thetis és una espècie de gastròpode eupulmonat terrestre de la família Partulidae.

## Hàbitat

És terrestre.

## Distribució geogràfica

És un endemisme de Palau.

## Referències

* 1 2 IUCN (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.

## Enllaços externs

* Encyclopedia of Life (anglès)
* Specimen Search of the Malacology Collection at the Academy of Natural Sciences, Filadèlfia (anglès)
# Kill (Kildare)

Kill (en gaèlic irlandès an Chill que vol dir "l'església") és una vila d'Irlanda, al comtat de Kildare, a la província de Leinster. Es troba a la vora de la frontera del comtat amb Dublín al costat de la carretera N7. La seva població era de 2.510 habitants segons el cens de 2006.)
Kill és el lloc de naixement del fenià John Devoy així com a llar de dos titulars del ministeri de més rang al Govern irlandès, la família més poderosa del segle xviii a la Cambra dels Comuns irlandesa i el lloc de naixement d'un líder de l'oposició a la Cambra dels Comuns britànica. El poble va guanyar l'Entente Florale, competència hortícola europea en 1986.

## Història

Les excavacions per a l'ampliació de la N7 en 2004 van desenterrar evidència dels primers habitatge, un turó fortificat i tres petits anells carretons tant de l'edat de bronze com de principis de l'edat de ferro. Kill (Cill Corbáin) era conegut per ser el lloc d'enterrament dels nou reis Ui Faeláin (més tard O'Byrnes) amb base a Naas (Nás na Ríogh), l'últim dels quals, Cerball mac Muirecáin, hi va ser enterrat el 909. Les ruïnes del castell de mota i pati de John de Hereford, que data probablement del segle xii, encara es poden veure als afores del llogaret. A Killhill en el segle xii s'hi va fundar una comandància dels Cavallers Hospitalaris, per Maurice Fitzgerald, i els capítols de l'ordre s'hi celebraren en 1326 i 1332/34; va existir fins a la Reforma, quan fou concedit a John Allen.
Els Whiteboys foren actius a la parròquia de Kill en 1775. La parada de la diligència de correus a Kill en 1798 incità a la rebel·lió al comtat. Kill Hill fou el nom usat per a la ciutat en els mapes del segle xviii, que marquen un bé comú que va ser tancat per llei del Parlament en 1811.
Durant la Guerra Angloirlandesa dos Royal Irish Constabulary (RIC) van ser morts a trets a Greenhills el 21 d'agost de 1920. El pub Broughal va ser atacat per les forces britàniques, i les casernes desocupades del RIC van ser cremades després.

## Bibliografia

* Carr, Tony. Time to Kill: Memories of Kill Village (2004)
* Corry, Eugene and Jim Tancred. The Annals of Ardclough (2004).
* Journal of the Kildare Archaeological Society Volume I: pp. 17, 36, 298. Volume II: pp 181–185. Volume III: p. 456. Volume VI: pp. 93, 474. Volume XII: pp 340, 432.

## Referències

* ↑ - Table 5 – Population of Towns ordered by county and size
* ↑ Journal of the Kildare Archaeological Society, Volume I, pp. 17, 36, 298.
* ↑ Lewis Topography, 1837.

## Enllaços externs

* Informació sobre Kill
Viccionari
# El Gili

El Gili és una obra del municipi de Sant Julià de Vilatorta (Osona) inclosa en l'Inventari del Patrimoni Arquitectònic de Catalunya.

## Descripció

Es tracta d'una masia de planta més o menys quadrada (12x13mts) i coberta a tres vessants. Es troba assentada damunt la pedra viva dalt d'una serradet. La façana es troba orientada a migdia, el carener li és paral·lel i consta de planta baixa i dos pisos. A la planta s'hi obre un portal rectangular i dues finestres una de les quals es troba tapiada, al primer pis i tres obertures amb els ampits motllurats en el segon pis. A la part dreta del portal hi ha un antic pujador de cavalls. A llevant s'hi adossa el forn i una cisterna i s'hi obren espieres i una finestra de factura gòtica. A tramuntana finestres amb ampit i un cobert de totxo adossat a la planta i cobert a una vessant. També s'hi obren unes galeries de construcció recent. Davant la façana hi ha uns cossos allargats, coberts a una vessant i amb la llinda datada. Al NW hi ha un clos de paret seca amb portal amb llinda de pedra que tanca l'hort. Són notables els elements de pedra. La part nord sembla inacabada i segons consten els seus estadants, quan s'estava reconstruint el propietari va morir mentre es dinamitava el terreny que s'havia d'edificar.
Existeix una cabana de planta quadrada (7mx7m), coberta a dues vessants amb el carener perpendicular a la façana, situada a migdia. Està construïda en el queixal d'una pedrera a llevant de la casa.
Consta de planta baixa i primer pis. El teulat se sosté mitjançant un gran cavall travesser de roure. La part nord és més baixa i està adossada damunt el desnivell. A llevant hi ha una escaleta que dona accés al primer pis. A la part est de la façana hi ha un cairó de terrissa datat. La part de ponent és gairebé cega.
És construïda amb pedra basta, paret seca i arrebossat al damunt.

## Història

La masia es troba enregistrada en el fogatge de 1553 de la parròquia i terme de Vilalleons, aleshores habitava al mas un tal Joan Gili. La masia havia format part del patrimoni de l'antic mas el Puigsec. Dades constructives que presenta: coberts davant la façana 1881 i cos adossat a ponent del 1846.
La història de la cabana va unida a la del mas. El cairó del mur del migdia duu la data de 1669.

## Referències

* 1 2 3 4 5 6 «El Gili». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 abril 2024].
# Ziziphus mucronata

Ziziphus mucronata, és una espècie de planta que es troba dins la família de les ramnàcies. És originària d'Àfrica central. Està relacionada amb la papallona de l'espècie Tarucus sybaris la qual hi diposita els ous per tal que les larves s'hi alimentin de les fulles.

## Descripció

Z. mucronata és un arbre més aviat petit o de mida mitjana, que pot fer fins a uns 9 metres d'alçada. L'escorça és d'un color gris fosc, la qual pot fissurar-se en peces rectangulars. Les branques presenten un aspecte caigut. Els brots marró-vermellosos a vegades apareixen entre els parells d'espines. Les fulles són en forma d'ou, amb l'àpex mucronat potser per això li ve el nom a l'epítet específic (mucronata). Presenten tres línies o nervis que surten de la base de la fulla d'un color verd lluent. Al revers de la fulla trobem pilositat llanosa i presenten un pecíol d'uns 7 mm de longitud. Les flors són petites de color groguenc, poc aparents (inconspícues) i disposades en raïms axil·lars atapeïts. La floració es produeix entre el novembre i el febrer i són productores de bastant nèctar. El fruit que produeixen és esfèric d'uns 1,5 cms de diàmetre els quals normalment romanen a l'arbre durant l'hivern fins que cauen les fulles.

## Distribució, hàbitat i Etnobotànica

Es pot trobar en gran varietat d'hàbitats, en boscos oberts, sovint en sòls al·luvials a banda i banda dels rius, i també en monticles de tèrmits. S'ha considerat com un indicador de la presència d'aigua subterrània. És una espècie que té nombrosos usos medicinals i les llavors s'han utilitzar per a l'elaboració de comptes de rosari. Si es cuinen les arrels es poden aplicar a manera de cataplasma per a remeiar diversos dolors.

### Sinonímia

* Ziziphus madecassus H. Perrier eol.org
* Ziziphus mucronata subsp. mucronata eol.org

## Referències

* ↑ Trees of Southern Africa, Coates Palgrave, Keith and Meg-Struik Publishers 2002- ISBN 1868723895
* «Ziziphus mucronata» a EOL. Data consulta: 24 de novembre de 2014.
* «Ziziphus mucronata a The Plant List» (en anglès). [Consulta: 24 novembre 2014].
# Ricardo Gomes

Ricardo Gomes Raymundo (13 de desembre de 1964) és un exfutbolista brasiler.

## Selecció del Brasil

Va formar part de l'equip brasiler a la Copa del Món de 1990.

## Referències

* ↑ Mamrud, Roberto. «Brazil – Record International Players». RSSSF, 07-01-2009. [Consulta: 29 gener 2009].
* ↑ Ricardo Gomes Fitxa i estadístiques a la FIFA
* ↑ «Todos os brasileiros - 1990» (en portuguès). FolhaOnline, 09-12-2005. [Consulta: 16 desembre 2017].
# Partula leucothoe

Partula leucothoe és una espècie de gastròpode eupulmonat terrestre de la família Partulidae.

## Hàbitat

És terrestre.

## Distribució geogràfica

És un endemisme de Palau.

## Referències

* ↑ IUCN (anglès)
* ↑ Encyclopedia of Life (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.
# Kateríni

Kateríni (grec Κατερίνη) és una ciutat de Macedònia Central. És la capital del districte regional de Pieria i del deme (municipi) de Kateríni. Es troba a la plana de Pieria entre l'Olimp i el golf termal a 14 m d'altitud. Aquesta ciutat té 56.576 habitants. És a prop de Tessalònica, la segona ciutat més gran de Grècia després d'Atenes. El dinamisme d'aquesta gran metròpoli ha tingut un impacte positiu a Kateríni, que està connectada amb la seva gran veïna per l'autopista GR-1 i travessada per la línia de ferrocarril que uneix Tessalònica amb la capital.
La proximitat del mar, situada a 6 km, i nombrosos jaciments arqueològics com la Díon o el castell de Platamon donen un atractiu turístic a la ciutat. A l'estiu, aquesta ciutat és un autèntic imant per a tots els turistes serbis, búlgars i macedonis (Skopje) sense cap tensió.
El topònim Kateríni prové del nom de Caterina d'Alexandria (Agia Aikaterini), màrtir ortodoxa del segle IV.

## Agermanaments

* Maintal (Alemanya) des del 26 de març de 1995

## Galeria

* Església Evangèlica.
* Església de la Santíssima Trinitat.
* Vista del parc.
* Mansió Tsalopoulos

## Referències

* ↑ “Partnerstädte” Site web de la ville de Maintal, consulta 25 abril 2017.
# El Ghiate

El Ghiate (àrab الغيات) és una comuna rural de la província de Safi de la regió de Marràqueix-Safi. Segons el cens de 2014 tenia una població total de 25.162 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Félicien Menu de Ménil

Félicien Menu de Ménil (Boulogne-sur-Mer, 16 de juliol del 1860 - Neuilly-sur-Seine, 28 de març del 1930) va ser un baró, cònsol i músic francès. Va aprendre esperanto el 1901, va escriure molts articles en pràcticament totes les revistes esperantistes de l'època, i també texts propagandístics de l'esperanto en francès.
Entre les seves activitats relacionades amb l'esperanto, també fou el director de Franca Esperantisto (Esperantista francès) i redactor cap de La Revuo (La revista).
Des del 1919 fou membre del Lingva Komitato (el comitè de la llengua). Tanmateix, és principalment conegut en els cercles esperantistes com "el músic de l'esperanto", car va compondre-ne moltes melodies i cançons en aquesta llengua. La més coneguda és La Espero, poema de Zamenhof al que va afegir-hi música i que s'ha convertit en l'himne de l'esperanto.